Չիկագո (ֆիլմ, 2002)

**Չիկագո** (), ռեժիսոր Ռոբ Մարշալի ֆիլմը՝ նկարահանված համանուն մյուզիքլի հիման վրա։ Ֆիլմը ներկայացվել է «Օսկարի» 13 անվանակարգերում և արժանացել է վեց արձանիկի՝ ճանաչվելով նաև տարվա լավագույն ֆիլմ։

## Սյուժե
Ֆիլմի գործողությունները տեղի են ունենում 1920-ական թվականներին Չիկագոյում։ Ֆիլմի գլխավոր հերոսուհին՝ Չիկագոյի բնակչուհի Ռոքսի Հարթը, արդեն երկար ժամանակ ամուսնացած է մեխանիկ Էյմոսի հետ, սակայն երազում է մեծ ճանաչում ձեռք բերել և ելույթ ունենալ բեմում, ինչպես իր կուռքը՝ գոռոզամիտ պրիմադոննա Վելմա Քելլին։ Սակայն դրա փոխարեն Ռոքսին օրերով նստում է տանը՝ սպասելով, թե երբ է աշխատանքից վերադառնալու ամուսինը։ Հասարակության մեջ իրեն «արժանի» տեղը գրավելու համար Ռոքսին սիրավեպ է սկսում կահույքի վաճառական Ֆրեդ Քեյսլիի հետ։ Վերջինս խոստացել էր Ռոքսիին ծանոթացնել իր ընկերոջ հետ, որ սեփական կաբարե ուներ։ Իրականում նա այդպիսի ընկեր չուներ ու խաբել էր Ռոքսիին։ Իմանալով ճշմարտությունը՝ զայրացած Ռոքսին սպանում է նրան իր ամուսնու ատրճանակով։ Սկզբում Էյմոսն ուզում էր մեղքն իր վրա վերցնել, որովհետև Ռոքսին պնդում էր, թե սպանվածը կողապտիչ է, ով ուզում էր սպանել իրեն։ Բայց իմանալով կնոջ դավաճանության մասին՝ Էյմոսը մատնում է կնոջը, և նրան ձերբակալում են։ Այդ պահից սկսում է Ռոքսիի կյանքը Չիկագոյի կանանց կալանավայրում։ Պատահականության բերումով այդտեղ է ընկնում նաև երգչուհի Վելման, ով զայրույթի պահին սպանել է ամուսնուն ու քրոջը, երբ իմացել էր նրանց սիրային կապի մասին։ Բանտում ղեկավարը Մամա մականունով վերակացուն է, ով այդտեղ հաստատել է խիստ կանոններ, բայց հանուն փողի պատրաստ է կատարել բանտարկյալ կանանց ցանկացած խնդրանքը։

Ֆիլմի գլխավոր հերոսներից է նաև նշանավոր փաստաբան Բիլի Ֆլինը, որն իր ծառայությունների համար վերցնում է մեծ գումարներ և դեռ ոչ մի գործ տանուլ չի տվել։ Ռոքսին երազում է, որ հենց նա վարի իր դատական գործը, բայց խնդիրն այն է, որ Ֆլինն արդեն աշխատում է Վելմայի գործով։ Ռոքսիի խնդրանքով Մաման կապ է հաստատում Ֆլինի հետ, ով դժկամությամբ համաձայնում է վերցնել նաև Ռոքսիի գործը։ Դրանից հետո Վելման ու Ռոքսին թշնամանում են։ Ֆլինը, օգտագործելով իր կապերը, այնպես է անում, որ Ռոքսիի գործով հետաքրքրվեն հնարավորինս շատ մարդիկ։ Նրա պատմությունը մեծ արձագանք է գտնում մամուլում, և Ռոքսիի երազանքը վերջապես իրականանում է. այժմ նա հայտնի է։ Ռոքսին ու Ֆլինը միասին քննարկում են գործի մանրամասները. նրանք պատրաստ են գնալ ցանկացած զոհողության, միայն թե դատավճիռը լինի հօգուտ Ռոքսիի։ Ռոքսիի դատից մի քանի օր առաջ կախաղան է բարձրացվում կալանավորներից մեկը՝ Կատալինա Հելինսկին։ Վերջինիս մահապատժից հետո Ռոքսին էլ ավելի վճռական է տրամադրվում՝ ամեն կերպ խուսափելու համար նման ճակատագրից։

## Դերերում

## Սաունդթրեք
# «And All That Jazz» - Վալմա և թատրոնի դերասաններ
# «Funny Honey» - Ռոքսի Հարթ
# «When You’re Good to Mama» - «Մամա» Մորտոն
# «Cell Block Tango» - Վելմա, Մոնա և այլք
# «All I Care About» - Բիլի Ֆլին
# «We Both Reached for the Gun» - Բիլի, Ռոքսի, Մերի Սանշայն և այլ լրագրողներ
# «Roxie» - Ռոքսի
# «I Can’t Do It Alone» - Վելմա
# «Mister Cellophane» - Էյմոս Հարթ
# «Razzle Dazzle» - Բիլի և այլք
# «Class» - Վելմա և Մամա
# «Nowadays» - Ռոքսի
# «Nowadays / Hot Honey Rag» - Ռոքսի և Վելմա
# «I Move On» - Ռոքսի և Վելմա

Սաունդթրեքների հավաքածուն 2004 թվականին արժանացել է Գրեմմի մրցանակի։

## Փաստեր
* «Չիկագո» ֆիլմը, որի շահույթը ԱՄՆ-ում գերազանցել է 171 մլն դոլարը, դարձել է Miramax կինոընկերության ամենահաջողակ ֆիլմը։
* «Չիկագո» պիեսը, որի հիման վրա գրվել է մյուզիքլը, նվիրված է մեծ աղմուկ հանած երկու սպանություններին, որ տեղի են ունեցել Չիկագոյում 1924 թվականին։ Պիեսի հեղինակը՝ Մորին Դալլաս Ուոտկինսը, դարձել է մանրախնդիր լրագրող Մերի Սանշայնի կերպարի նախատիպը։
* Մյուզիքլի էկրանավորման իրավունքը պրոդյուսեր Մարտին Ռիչարդսը գնել էր դեռ 1970-ական թվականներին։ Այդ ժամանակ ֆիլմի ռեժիսորը պիտի լիներ Բոբ Ֆոսը, իսկ գլխավոր դերերում հանդես էին գալու Գոլդի Հոունը, Լայզա Մինելլին ու Ֆրենկ Սինատրան։ Սակայն նախագիծը չի իրականացվել 1987 թվականին Բոբ Ֆոսի մահվան պատճառով։
* Մյուզիքլի էկրանավորման առաջին փորձը Miramax կինոստուդիայում կատարվել է 1994 թվականին, սակայն անհաջողությամբ։ Չնայած այն բանին, որ աշխատանքի ընթացքում սցենարը հիմնավորապես վերափոխվել է 7 անգամ, սակայն ֆիլմի էկրանավորման աշխատանքները գլխավորելուց հաջորդաբար հրաժարվել են Միլոշ Ֆորմանը, Հերբերտ Ռոսն ու Բազ Լուրմանը։

## Մրցանակներ և անվանակարգեր

## Ծանոթագրություններ

## Գրականություն
* *Грегори Л.* Sew Iconic. 10 легендарных платьев Голливуда / Пер. с англ. П. Охримчук. - М.: РИПОЛ Классик, 2013. - 144 с., ил. - 3000 экз. - ISBN 978-5-386-05322-2 (в комплекте с книгой идут выкройки всех 10 платьев). (Քեթրին Զետա-Ջոնսի սև զգեստի մասին)

## Արտաքին հղումներ
* Ֆիլմի պաշտոնական կայքը 
*  
* «Չիկագո» ֆիլմը allmovie կայքում 
* Рецензия Алекса Экслера
* Обзор лицензионного DVD-диска 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ֆիլմեր
Կատեգորիա:2002 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Miramax ֆիլմեր
Կատեգորիա:StudioCanal ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան քրեական կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական երաժշտական ֆիլմեր
Կատեգորիա:Գերմանական կինոկատակերգություններ
Կատեգորիա:Գերմանական քրեական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Կանադական դետեկտիվ ֆիլմեր
Կատեգորիա:Կանադական դրամա ֆիլմեր
Կատեգորիա:Կանադական երաժշտական ֆիլմեր
Կատեգորիա:Կանադական կինոկատակերգություններ
Կատեգորիա:Հունգարերեն ֆիլմեր
Կատեգորիա:Մյուզիքլներ
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ռիմեյք ֆիլմեր
Կատեգորիա:Ռոբ Մարշալի ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմեր, որոնց գործողությունները տեղի են ունենում 1920-ականներին
Կատեգորիա:Ֆիլմեր, որոնց գործողությունները տեղի են ունենում Չիկագոյում
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ֆիլմեր, որոնց գործողությունները տեղի են ունենում 1924 թվականին